alexandrainst/scandi-wiki huggingface dataset:
Soltau

Soltau er en by i den tyske delstaten Niedersachsen i Landkreis Heidekreis, før Landkreis Soltau-Fallingbostel. Byen ligger sentralt i Lüneburger Heide.

Fornøyelsesparken Heide-Park ligger i Soltau.

Eksterne lenker 
 
 

Byer i Niedersachsen
Kursteder
Visp (distrikt)

Visp er et distrikt i den sveitsiske kantonen Wallis.

Kommuner 
Visp består av 19 kommuner:

Referanser 

Distrikter i Sveits
Wallis
Visp (Sveits)

Visp er en by og kommune med om lag 7500 innbyggere i det sveitsiske distriktet Visp.

Referanser

Eksterne lenker 
 

Kommuner i Sveits
Byer ved Rhône
Byer i Sveits
Ma Liang

Ma Liang (kinesisk: 馬良, født 187 i Yicheng i Kina, død 222) var rådgiver til Liu Bei, den første keiser av Shu Han.

Han sluttet seg til Liu Bei da han inntok byen Xinye. I Liu Beis tjeneste ble han venn med ministeren Zhuge Liang. Etter at Liu Bei i 215 hadde erobret Shu, ble Ma Liang en av rådgiverne til den berømte generalen Guan Yu. 

Likesom Zhuge Liang gikk også Ma Liang inn for gode forbindelser med Wu-dynastiet. Han ble sendt som ambassadør til Sun Quan og ble høyt skattet av ham. Etter at Liu Bei utropte seg selv til keiser i 221, ble Ma Liang palassoppsynsmann. Han deltok det påfølgende år i et felttog mot Wu. Han falt så i slaget ved Yiling.

Kinesiske politikere
Kinesiske offiserer
Personer fra Xiangfan
Fødsler i 187
Dødsfall i 222
Selma Blair

Selma Blair (født 23. juni 1972) er en amerikansk skuespillerinne.

Hennes første profesjonelle rolle som skuespiller var i en episode av serien The Adventures of Pete & Pete som gikk på amerikansk barne-TV. I 2000 ble Blair tildelt en Young Hollywood Award. Hennes filmkarriere fortsatte i det 21. århundre med komedien Legally Blonde der hun spilte mot Reese Witherspoon. I 2008 spilte Blair rollen som Liz Sherman i filmen Hellboy II: The Golden Army som hun ble nominert til en Scream Awards for beste kvinnelige skuespiller i en fantasy-film eller TV Show.

Blair giftet seg med Ahmet Zappa i 2004. De tok ut skilsmisse i 2006.

I oktober 2018 avslørte hun at hun hadde fått diagnosen multippel sklerose.

Filmografi

Referanser

Eksterne lenker 
 

Skuespillere fra USA
Steve Valentine

Steven John Valentine (født 26. oktober 1966 i Skottland) er skotsk skuespiller og magiker. Han har spilt Nigel Townsend i den amerikanske TV-serien Crossing Jordan. Han spiller Derek Jupiter i I'm in the Band på Disney XD.

Referanser

Eksterne lenker 
 

Skotske skuespillere
Illusjonister
Skotske stemmeskuespillere
Willi Schuster

Willi Schuster er en østerriksk tidligere skihopper. Han ble nummer 24 i storbakken i VM i Oslo i 1966. Han deltok i den tysk-østerrikske hoppuka i perioden 1963-1970, med 23.-plass i 1966/67 som beste sammenlagtplassering. Den beste plasseringen hans i enkeltrenn i Hoppuka var 14.-plass i Oberstdorf 30. desember 1966. Han ble nummer 3 i det internasjonale rennet Janez Polda Memorial i den daværende skiflygingsbakken i Planica 24. mars 1968.

Willi Schuster har i mange år vært trener for yngre hoppere i Kleinwalsertal. Han er far til Werner Schuster, som (pr. juni 2011) er hovedtrener for det tyske landslaget og tidligere østerriksk landslagshopper.

Kilder 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Planica 1934-2011: All international competitions, all podium winners and competitors with the longest ski jumps and flights
 Stuttgarter Zeitung: Werner Schuster neuer Skisprung-Bundestrainer (25. mars 2008, besøkt 2. juni 2011)

Eksterne lenker 
 

Østerrikske skihoppere
Diaspora (teknologi)

Diaspora er en internettbasert tjeneste for sosial nettverking. Tjenesten er desentralisert, og kjører på et stort antall servere rundt om i verden. Serverne kalles pods (engelsk for frøkapsel). Hver brukerkonto kalles et seed (engelsk for frø).

Prosjektet benytter åpen kildekode og utvikles av Dan Grippi, Maxwell Salzberg, Raphael Sofaer og Ilya Zhitomirskiy, som alle er studenter ved universitetet i New York.

En alfaversjon ble lansert 23. november 2010. Noen servere krever invitasjon for å opprette en brukerkonto i testfasen, andre ikke.

Referanser

Eksterne lenker
 
 Liste over servere
 Kildekode

Web 2.0
Nettsamfunn
Senjens Nikkelverk

Senjens Nikkelverk er et tidligere gruveverk på Senja i Troms og Finnmark, som var i drift i 14 år (1872–1886), og som nå ligger igjen som et kulturminne på stedet.

Nikkelverket ble bygget opp og drevet av Vivian & Sons, et walisisk foretak, etter at Eilert Brox fant nikkelmalm på gården sin i 1869. Etter datidens målestokk var det et av Norges største og mest moderne bergverk, som på det meste hadde 430 sysselsatte arbeidere. Nesten hele arbeidsstyrken var innflyttere, for det meste svensker og kvener; og mange kom fra den nedlagte gruven i Kåfjord. Som vanlig er ved gruvedrift, bygde bedriften opp et helt samfunn fra grunnen; og det ble reist mer enn 50 bygninger, som i tillegg til driftsbygningene inkluderte bl.a bolig til arbeidere og ingeniører, butikk, kirke, skole, bakeri og arrest.

Da det ble klart at driften ikke lenger kunne fortsette, demonterte firmaet maskiner, utstyr og andre eiendeler av verdi for dem, tok det med seg og dro. På et konsentrert lite område nede på neset, finnes det likevel mye gjenværende bygninger og lignede. Her er dagbrudd med to stoller, murer etter skeidehus, røstehus, smeltehytte og mange bolighus. Synlig er også jernbanetraséen, steinkaien og slaggfyllingen. Ved gruven finner man steinhalder og transportvei.

I tilknytning til gruvedriften ble et vanndrevet elektrisitetsverk bygget i 1882. Dette vannkraftverk ble satt i drift samme høst som Edison Electric Illumenating Company 257 Pearl Street på Manhattan i New York. Anlegget var på 6,5 kW og energien ble kun brukt til belysning. Dette var det første vannkraftverket i Europa og muligens i verden.

Referanser

Kilder
 Berg kommune - Nikkelverket i Hamn 

Tidligere bergverk i Norge
Vannkraftverk i Troms og Finnmark
Byggverk i Senja
Kraftverk etablert i 1882
Berg (Senja)
Andrej Mjezin

Andrej Anatolievitsj Mjezin (hviterussisk: Андрэй Анатольевiч Мезiн, russisk: Андрей Анатольевич Мезин, Andrej Anatoljevitsj Mezin; født 8. juli 1974) er en belarusisk tidligere ishockeymålvakt.

Referanser

Eksterne lenker 
 

Hviterussiske ishockeyspillere
Personer fra Tsjeljabinsk
D.T. Suzuki

Daisetsu Teitarō Suzuki (鈴木 大拙 貞太郎, født 18. oktober 1870 i Ishikawa, død 12. juli 1966) var en japansk forfatter av bøker om buddhisme, særlig zen- og shinbuddhismen. Han kom første gang til USA i 1897, og regnes for å ha hatt stor betydning for utbredelsen av mahayanabuddhisme og zenbuddhisme i den vestlige verden. 

Han var en respektert skribent og tenker både i utlandet og i japanske zenmiljøer. Han underviste både ved japanske og amerikanske universitet. I sin undervisning forsøkte han å løsrive zen fra sin tradisjonelle historiske og sosiale kontekst, og gjøre det til et universelt begrep, hevet over alle kategorier.

Hans tekst «Hva er zen?» er utgitt på norsk i antologien Zen, 2007. Teksten ble opprinnelig skrevet som en tidsskriftartikkel på 1910-tallet, og utkom i en artikkelsamling i 1949.

Referanser 

Zen
Religiøse lærere og filosofer representert i bokserien Verdens hellige skrifter
Personer fra prefekturet Ishikawa
Fødsler i 1870
Dødsfall i 1966
Murphy Anderson

Murphy Anderson (født 9. juli 1926, død	23. oktober 2015) var en amerikansk tegneserietegner best kjent for sitt arbeid for forlaget DC Comics. 

Anderson begynte sin karriere sent på 1930-tallet og arbeidet opp gjennom årene med serier som Batman, Hawkman, the Spectre og Zatanna. 

Sammen med forfatteren John Broome skapte han serien The Atomic Knights for heftet Strange Adventures (DC Comics 1960). Han tegnet også avisserien Buck Rogers en årrekke.

Anderson er kanskje aller mest for sitt arbeid som tusjer for Curt Swan på Superman på 1960- og 1970-tallet. De to blir ofte omtalt som «Swanderson».

Referanser

Eksterne lenker 
 

Tegneserieskapere fra USA
William Boyd

William Boyd (født 28. desember 1889 i New York City, død 20. mars 1935 i Los Angeles, California) var en amerikansk skuespiller.

Boyd var en teater-skuespiller og dukket opp i to skuespill som var blitt satt opp på Broadway. Boyd ble arrestert for besittelse av narkotika, noe som ikke bare skadet hans egen karriere. Også andre kjente skuespillere med samme navn tok skade av dette fordi de ofte ble forvekslet med hverandre. Boyds første kone, Margaret Christiansen, giftet seg senere med produsenten Harry Frazee som en gang eide Boston Red Sox, og antagelig blir best husket for å ha solgt Babe Ruth til New York Yankees.

Referanser

Eksterne lenker 
 

Skuespillere fra USA
Personer fra New York City
Creamery Park

Creamery Park er et fotballstadion som befinner seg i Bathgate, West Lothian, Skottland. Det tjener som hjemmebane for Scottish Junior Football East Region Super League-laget Bathgate Thistle, i tillegg til å være arena for reservelaget og U-19-laget til den skotske Premier League-klubben Motherwell. Tidligere har Creamery vært hjemmebane for reservelaget til Rangers, inntil en regelendring tvang Rangers til å finne seg et sted nærmere Glasgow. Stadionet er et av få stadioner utenfor den skotske fotballigaen som har flomlys. Bathgate Thistle spilte for øvrig i ligaen på 1920-tallet.

På stadionet er det i tillegg til et klubbhus en flombelyst five-a-side-bane bak det ene målet, så vel som garderober av høy kvalitet.

Stadionet har en kapasitet på rundt 2 500 tilskuere. Det er ingen sitteplasser på Creamery Park, men to av tribunene har overbygd tak. Bathgate Thistle har et stort klubbhus i tilknytning til garderobeanleggene. I klubbhuset er det mulig å få seg en kopp te og noe å bite i. Man kan også følge med på kampen fra klubbhusets salonger.

Eksterne lenker 
 Stadium information on Non-LeagueScotland.com

Fotballstadioner i Skottland
West Lothian
Iriney Santos da Silva

Iriney Santos Da Silva (født 23. april 1981 i Humaitá i Amazonas) bedre kjent som bare Iriney er en brasiliansk fotballspiller som for tiden spiller for den spanske klubben Real Betis.

Han kom til klubben i 2009, fra UD Almería.

Tidligere har midtbanespilleren spilt for Nacional Manaus, Sao Caetano, Rayo Vallecano og Celta Vigo.

Referanser

Eksterne lenker 
 

Brasilianske fotballspillere
Fotballspillere for Rayo Vallecano
Fotballspillere for Celta de Vigo
Fotballspillere for UD Almería
Fotballspillere for Real Betis Balompié
Personer fra regionen Sul Amazonense
Eidanger stasjon

Eidanger stasjon er en jernbanestasjon uten persontrafikk i Porsgrunn. Den tilhørte historisk Vestfoldbanen (inntil 2018) og er endestasjon for Bratsbergbanen og for Brevikbanen. 

Den ble åpnet 23. november 1882 som stasjon på Grevskapsbanen, denne var smalsporet. I 1895 ble den smalsporete sidebanen til Brevik åpnet, og i 1917 ble den endestasjon på Bratsbergbanen. Denne var normalsporet, trafikken mellom Eidanger og Skien gikk derfor på spor med tre skinner som kunne betjene begge sporviddene. Etter at Brevikbanen ble ombygd til normalspor i 1921 ble treskinnedriften nedlagt, denne gikk til Skien gamle stasjon, mens den nye stasjonen lå langs den normalsporete Bratsbergbanen. Eidanger ble derfor omstigningsstasjon frem til 1941, da strekningen mellom Eidanger og Larvik hadde blitt ombygd til normalspor. Også gods måtte lastes om.

Vestfoldbanen ble lagt i en annen trase i august 2018, hvor strekningen Farriseidet – Porsgrunn «bypasser» hele strekningen rundt Eidanger stasjon, mens den gamle Vestfoldbanen øst for stasjonen fjernes. I forbindelse med dette blir sporområdet på Eidanger stasjon ombygget.

Litteratur

Referanser

Eksterne lenker 

 

Jernbanestasjoner på Vestfoldbanen
Jernbanestasjoner på Bratsbergbanen
Jernbanestasjoner åpnet i 1882
1882 i Norge
Jernbanestasjoner i Norge uten persontrafikk
Byggverk tegnet av Balthazar Lange
Jernbanebyggverk i Porsgrunn
Ellen Barkin

Ellen Barkin (født 16. april 1954 i New York) er en amerikansk skuespiller. 

Barkin studerte ved Hunter College der hun tok hovedfag i historie og drama. Barkin tok sin utdannelse til å bli skuespiller ved New Yorks Actor's Studio. Barkin ble en kjent skuespiller på 1980-tallet, første gang i filmen Barry Levinson's Diner fra 1982, hvor hun fikk gode anmeldelser både fra kritikerne og fra publikum. Barkin skulle senere komme til å dukke opp i flere suksessrike filmer, inkludert thrillere som The Big Easy (1987) der hun spilte mot Dennis Quaid og Sea of ​​Love (1989), mot Al Pacino. Barkin dukket også opp i flere Off-Broadway skuespill. 

Barkin spilte rollen som Abigail Sponder i filmen Ocean's Thirteen fra 2007 med Matt Damon, Brad Pitt og George Clooney i hovedrollene. Barkin er mor til to barn, Jack Daniel (født i 1989) og Romy Marion (født i 1992), fra hennes første ekteskap med skuespilleren Gabriel Byrne. De to ble separert i 1993 og tok ut skilsmisse i 1999. Barkin giftet seg i 2000 med forretningsmannen Ronald Perelman. Ifølge New York Magazine endte ekteskapet i en rotete skilsmisse i 2006 og Barkin mottok 40 millioner dollar som følge av skilsmissen.

Referanser

Eksterne lenker 
 
 
 
 

Skuespillere fra USA
Personer fra New York City
Fødsler i 1954
Twist of Faith

Twist of Faith et musikkalbum av Highland Glory, utgitt i 2011 på FaceFront.

Sporliste
 «Holocauster Ride»
 «Limitation of Life (Dark Side of the Mind)»
 «Temptation Highland»
 «Without You»
 «Twist of Fatih (Garden of Heathen)»
 «Far Cry from Freedom»
 «Earthbound Spirit»
 «Diary of the Dying»
 «Blood of the Innocent»
 «Alone»

Musikkalbum fra 2011
Highland Glory-album
Wilfried Bingangoye

Wilfried Bingangoye (født 25. mars 1985) er en gabonsk friidrettsutøver, som konkurrerer i sprintløp. 

Han deltok på 100 meter under OL 2004 i Athen. Han satte personlig rekord med 10,76, men ble bare nummer 8 i sitt heat i første runde, og ble dermed utslått. Under OL 2008 i Beijing ble han nummer seks i sitt heat, og gikk heller ikke denne gangen videre fra første kvalifiseringsrunde.

Referanser

Eksterne lenker 
 

Gabonske sprintere
Deltakere for Gabon under Sommer-OL 2004
Friidrettsutøvere under Sommer-OL 2004
Deltakere for Gabon under Sommer-OL 2008
Friidrettsutøvere under Sommer-OL 2008
Deltakere for Gabon under Sommer-OL 2012
Friidrettsutøvere under Sommer-OL 2012
Deltakere for Gabon under Sommer-OL 2016
Friidrettsutøvere under Sommer-OL 2016
Alleyne Francique

Alleyne Francique (født 7. juni 1976) var en grenadisk friidrettsutøver, som konkurrerte i 400 meter. Han representerte Grenada under Sommer-OL 2008, der han ble utslått i de innledende rundene.

Eksterne lenker 
 

Grenadiske sprintere
Deltakere for Grenada under Sommer-OL 1996
Friidrettsutøvere under Sommer-OL 1996
Deltakere for Grenada under Sommer-OL 2004
Friidrettsutøvere under Sommer-OL 2004
Deltakere for Grenada under Sommer-OL 2008
Friidrettsutøvere under Sommer-OL 2008
Fødsler i 1976
Verdensmestere i friidrett innendørs for Grenada
Personer fra Saint Andrew Parish i Grenada
Stormyra (Lapphaugen) naturreservat

Stormyra (Lapphaugen) naturreservat ligger sørøst for Fossbakken i Lavangen i Troms, ca. 500 meter sør for Lapphaugvatnet.

Naturreservatet strekker seg nesten fem kilometer sørover fra hvor Spanselva (Ruŋgujohka) svinger østover og ned gjennom den flate dalbunnen mellom Sølvfjellet (Silbavárri) og Storsteinaksla i vest og Melkefjellet (Mielkevárri) i øst.
51% av arealet i reservatet er myr; i norddelen er det bakkemyrer, og lenger sør gressmyr med starr og jordvannsbetinget vegetasjon. Det fins nesten ikke nedbørsmyrer i reservatet. Videre består 38% av arealet av  lauvskog, mens 105 daa er vann, hovedsakelig Spanselva, sideelvene og meandersjøer langs elva. I sør er det også områder med dødis.

Dette er et viktig vinterbeiteområde for elg, og et hekkeområde for ender, vadere og spurvefugl.

Truslene for naturreservatet er militære øvelser og spor i marka etter militære kjøretøy, samt at det er noe infrastruktur i forbindelse med skogsdrift. Det er en hytte innenfor området.

Formålet med fredningen er «å bevare et særpreget myrområde med rikere vegetasjon i den  subalpine sone, og et viktig hekkeområde for vadefugl.»

Referanser

Eksterne lenker 
 Miljøstatus i Troms
 Lovdata: Forskrift om fredning for Stormyra (Lapphaugen).
 Markslagstatistikk for Stormyra (Lapphaugen)
 Direktoratet for naturforvaltning

Naturreservater i Troms og Finnmark
Lavangens geografi
Verneområder opprettet i 1983
Ankomst

Ankomst er et musikkalbum med Gjermund Larsen trio, utgitt i 2008. Dette er trioens debutalbum.

Sporliste

 «Arrivals»
 «Midnattsdrøm»
 «Regntung dag»
 «Umulius»
 «Brytningstid»
 «Abelvær»
 «Polonese»
 «Sukkersøtt»
 «Brudemarsj»
 «Vals idé»
 «Ei vise»
 «Vuggeslått»

Eksterne lenker 

Debutalbum fra 2008
Norske musikkalbum
Norske debutalbum
Randolph Scott

Randolph Scott (født 23. januar 1898 i  Orange County i Virginia i USA, død 2. mars 1987 i Beverly Hills i California) var en amerikansk skuespiller hvis karriere strakk seg fra 1928 til 1962. I løpet av sin filmatiske karriere dukket Scott opp i flere forskjellige sjangere, inkludert drama, krim, komedier, musikaler (selv om han verken sang eller danset), krigsfilmer, eventyr, skrekkfilmer og fantasyfilmer.

Liv og virke

Bakgrunn
Scott ble født i Virginia men vokste opp i Charlotte i Nord-Carolina. På grunn av familiens økonomiske status, var han i stand til å studere ved private skoler som Woodberry Forest School. Fra en tidlig alder, utviklet Scott visse atletiske trekk, og var svært god i fotball, baseball, hesteveddeløp og svømming.

Krig, tidlig karriere 
I april 1917 gikk USA inn i den første verdenskrig. Scott sluttet seg til hæren da han var nitten år og tjenestegjorde i Frankrike som en artilleriobservatør. Scotts erfaringer fra krigstid ga ham trening som ville bli tatt i bruk i hans senere filmkarriere, herunder bruk av skytevåpen. Scott kom tilbake fra militærtjeneste i 1919. 

Da hans militære karriere var over, fortsatte Scott sin utdannelse ved Georgia Tech, der han hadde som mål å bli fotballspiller, men en ryggskade hindret ham fra å oppnå dette målet. Scott ble deretter overført til University of North Carolina. Scott droppet senere ut fra studiene og begynte å arbeide som regnskapsfører i det samme tekstilfirmaet som hans far var ansatt i.

Filmkarriere
Rundt 1927 utviklet Scott en interesse for teater og skuespill og han besluttet å reise til Los Angeles for å søke en karriere i filmbransjen. Scotts far var kjent med Howard Hughes og sendte et introduksjonsbrev på sin sønns vegne til filmskaperen. Hughes svarte med å gi Scott en liten rolle i filmen Sharp Shooters i 1928. Scott signerte en kontrakt med filmstudiet Paramount Pictures og fikk en rolle i deres film Heritage of the Desert i 1932. Scott var flere ganger med i nyinnspillinger av tidligere stumfilmer. I et forsøk på å spare produksjonskostnader benyttet Paramount Pictures ofte gamle opptak fra de stumfilmene og leide inn noen av de samme aktørene, slik som Raymond Hatton og Noah Beery, for å gjenta deres roller fra de gamle stumfilmene.

Scott hadde sin siste filmopptreden i 1962 med filmen Skudd ved solnedgang, som nå blir regnet som en klassiker. Den ble regissert av Sam Peckinpah.

Scott var episkopal og medlem av St. Peter's Episcopal Church hvor han også ble begravet. Scott døde i en alder av 89 år i Beverly Hills i California.

Selv om Scott oppnådde berømmelse som en skuespiller, klarte han å holde en relativt lav profil rundt sitt privatliv.

For hans mange bidrag til den amerikanske filmindustrien, har Scott blitt tildelt en stjerne på Hollywood Walk of Fame, som ligger ved 6243 Hollywood Boulevard.

Filmografi (utvalg)

Referanser

Eksterne lenker 
 

Skuespillere fra USA
Hollywood Walk of Fame
Personer fra Orange County i Virginia
Personer fra Charlotte
Mottakere av Golden Boot Awards, In Memoriam Award
Xander Berkeley

Xander Berkeley (født 16. desember 1955) er en amerikansk skuespiller. Han er kjent for rollene som George Mason i den politiske thrillerserien 24 og som Percy i action-/thrillerserien Nikita. Han har også spilt Todd Voight, fosterfar til John Connor i Terminator 2.

Filmografi 
 1991: Terminator II – Dommens dag
 1995: Apollo 13
 1997: Air Force One
 2000: Timecode
 2008: Taken
 2009: Year One
 2010: Kick-Ass
 2010: Faster

Eksterne lenker 
 
  

Skuespillere fra USA
Personer fra New York City
Gregor Höll

Gregor Höll (født 26. juni 1911 i Bischofshofen, død 24. november 1999) var en østerriksk skihopper og kombinertløper som representerte SC Bischofshofen.

I OL i Lake Placid i 1932 ble han nummer 41 (nest sist) på 18 km langrenn og nummer 33 (sist) i kombinert, etter at han falt i begge hoppene i kombinerthopprennet. Han var også påmeldt i spesielt hopp, men han falt og skadet seg på trening og kunne ikke delta i spesialhopprennet. I VM i Innsbruck i 1933 ble han nummer 24 i kombinert. I 1934 hadde han en kort stund bakkerekorden og ble nummer 3 i rennet i den nye kjempebakken i Planica, der Birger Ruud vant og satte verdensrekord med 92 meter.

I VM i Štrbské Pleso i 1935 ble han nummer 45 (av 63 deltakere). Han ble nummer 2 i rennet i Planica i 1936 der landsmannen Sepp Bradl satte verdensrekord med 101 meter. Höll arbeidet på den tiden som skilærer. Det gjorde at han ble betraktet som profesjonell, og han fikk derfor ikke delta i OL det året. Han fikk delta i VM i Chamonix i 1937, der han ble nummer 10 i spesielt hopp. I OL i St. Moritz i 1948 ble han nummer 24 i spesielt hopp.

Gregor Höll ble østerriksk mester i skihopping i 1940 og jugoslavisk mester samme år. I 1941 ble han ungarsk mester i kombinert.

Referanser

Kilder 
 Skiclub Bischofshofen: Spitzensportler im Bischofshofener Skilauf (s. 474-475, besøkt 4. juni 2011)
 Sports Reference: Gregor Höll  (besøkt 4. juni 2011)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Planica 1934-2011: All international competitions, all podium winners and competitors with the longest ski jumps and flights
 Liste over slovenske skiflygingsrekorder og bakkerekorder i Planica (slovensk)

Eksterne lenker 
 

Østerrikske skihoppere
Østerrikske kombinertløpere
Deltakere for Østerrike under Vinter-OL 1932
Kombinertløpere under Vinter-OL 1932
Langrennsløpere under Vinter-OL 1932
Deltakere for Østerrike under Vinter-OL 1948
Skihoppere under Vinter-OL 1948
Personer fra Bezirk St. Johann im Pongau
Richard Roundtree

Richard Roundtree (født 1942) er en amerikansk skuespiller kjent fra filmen Shaft (1971) og dens oppfølgere. Han var ansett som ledende mannlige skuespilleren innen blaxploitation i 1970-årene.

Han har medvirket i over 150 film- og tv-produksjoner, samt spilt i en del sceneoppsetninger.

Roundtree startet karrieren som modell, men etter noen år begynte han å fattet interesse for skuespill og i 1967 ble han med i teatergruppen Negro Ensemble Company. Etter noen biroller fikk han i 1970 hovedrollen som Jack Johnson i stykket The Great White Hope (1970).

I 1971 fikk han rollen som den uortodokse svarte politimannen John Shaft i filmen Shaft (hans filmdebut). Filmen ble hans store gjennombrudd og han gjentok rollen i fire oppfølgere: Shaft rydder opp (1972), Shaft i Afrika (1973), Shaft (2000) og Shaft (2019), samt i fjernsynsserien Shaft (1973–1974). Han har ellers gjort seg bemerket i filmer som blant annet Jordskjelvet (1974), Man Friday (1975), Game for Vultures (1979), Inchon (1981), Q (1982), Maniac Cop (1988), Se7en (1995), Georg, junglens konge (1998) og What Men Want (2019).

Han debuterte på fjernsyn i 1972 i tv-filmen Parachute to Paradise og har ellers hatt større roller i tv-serier som A.D. (1984), Outlaws (1986–1987) og Being Mary Jane (2013–2019). Han har utover dette hatt en rekke gjesteopptredener i kjente serier og spilt i flere tv-filmer.

Referanser

Eksterne lenker 
 
 
 Richard Roundtree's profile at Industry Central Website

Skuespillere fra USA
Personer fra New Rochelle